** Р Е П У Б Л И К А Б Ъ Л ГА Р И Я**

**МИНИСТЕРСТВО НА ЗДРАВЕОПАЗВАНЕТО**

**РЕГИОНАЛНА ЗДРАВНА ИНСПЕКЦИЯ – ВРАЦА**

**гр. Враца 3000 ул. „Черни Дрин” № 2 тел/факс: 092/ 66 50 61 тел: 092/62 63 77 e-mail:** [**rzi@rzi-vratsa.com**](mailto:rzi@rzi-vratsa.com)

**УТВЪРЖДАВАМ:**

**Д-Р Т. ТОДОРОВА**

**Главен секретар на РЗИ - Враца**

**01.08.2022 г.**

**28.(1089) ИЗДАВАНЕ НА РАЗРЕШИТЕЛНИ ЗА ПРЕНАСЯНЕ НА ПОКОЙНИЦИ**

**ИЗВЪН СТРАНАТА**

|  |  |
| --- | --- |
| **Административно обслужване – “фронт” офис** | **Административни звена, обслужващи издаването на акта – “бек” офис** |
|  |  |
| **Дирекция “Административно-правно, финансово и стопанско обслужване”**  **Център за административно обслужване**  Главен специалист  **телефон:** 092/62-63-77 /Стационарен телефон. Цената е колкото на един градски разговор или съгласно Вашия тарифен план./  **адрес:** гр. Враца, ул."Черни Дрин" № 2  **e-mail:** rzi@rzi-vratsa.com  **работно време:** всеки работен ден  8:30 – 17:00 ч. | **Дирекция “Обществено здраве ”**  **лице за контакт: директор**  **телефон:** 092/62-63-77 /Стационарен телефон. Цената е колкото на един градски разговор или съгласно Вашия тарифен план./  **адрес:** гр. Враца, ул."Черни Дрин" № 2  **e-mail:** rzi@rzi-vratsa.com  **работно време:** всеки работен ден  8:30 – 17:00 ч. |

**І. Наименование на административната услуга**

Издаване на разрешителни за пренасяне на покойници извън страната

**ІІ. Правно основание.**

Закона за здравето /ДВ бр.74/2004г., изм. ДВ бр. 18/2018г./

Чл.24, ал. 1 от Наредба №2 на МЗ за здравните изисквания към гробищни паркове (гробища) и погребването и пренасянето на покойници /ДВ бр.36/2011г./

**ІІІ. Характеристика**

**Цел:** Целта на настоящата процедура е да регламентира реда и начина за издаване на разрешение за пренасяне на покойници от територията на Република България в друга държава.

**Предмет**: Разрешение на Директора на РЗИ за пренасяне на покойници от територията на Република България в друга държава.

**ІV. Процедура за издаване на разрешение за пренасяне на покойници от територията на Република България в друга държава:**

**Компетентен орган:** Разрешението се издава от Директора на РЗИ–ВРАЦА /Регионална здравна инспекция /

**Заявител:** Всяко физическо или юридическо лице - роднина, упълномощено лице, длъжностно лице и други.

**Нормативно установени изисквания, които трябва да бъдат изпълнение, за да бъде издадено Разрешение за пренасяне на покойници извън страната:**

**Необходими документи:**

1.Заявление по образец;

2.Смъртен акт на починалия – копие.

3.Съобщение за смърт – копие.

4.Документ за самоличност на починалия – копие.

***Забележка:*** Заявлението и придружаващите документи могат да се подадат устно – чрез съставяне на Протокол от длъжностното лице в Центъра за административно обслужване на РЗИ – Враца, ул. Черни Дрин № 2; чрез лицензиран пощенски оператор или по електронен път.

**Вътрешен ход на процедурата**

Заявлението по образец *(Приложение № 1 към Процедурата)* с приложените към него документи се подава в Центъра за административно обслужване на РЗИ- Враца и се завеждат в Единната информационна система за документооборот от служителите в Центъра за административно обслужване.

Преписката се насочва към Директор Д „ОЗ”. В срок 24 часа от подаване на заявлението здравен инспектор от отдел „ДЗК” извършва проверка на представената документация и при съответствие на документите изготвя разрешението *(Приложение № 2 към Процедурата)*. Същото се предоставя на Директора на РЗИ за подпис.

Документът се издава в 4 екземпляра – 1 за заявителя, 1 за отдел „ДЗК” и 2 екземпляра за отдел „АПОИ”.

Разрешението се завежда в деловодния регистър и се получава от заинтересованото лице в отдел „АПОИ”.

Държавният здравен инспектор, който е определен за изпълнение на процедурата(до когото е резолюцията от началник отдел „ДЗК”), присъства по време на херметизирането или запояването и пломбирането на ковчега, съответно на затварянето на транспортния контейнер и извършва контрол за спазването на здравните изисквания по чл.24, ал.2 от Наредба №2.

**Отказ за издаване на разрешение за пренасяне на покойници извън страната:**

При непълнота на изискуемите документи и неотстраняването и в указания срок Директорът на РЗИ-Враца прави мотивиран отказ за издаване на разрешение за пренасяне на покойници извън страната и уведомява писмено лицето за това.

Отказът подлежи на обжалване по реда на Административно-процесуалния кодекс.

**Резултат от процедурата:**

**Права и задължения на регистрираните лица:**

Всяко Разрешение се отнася за конкретния случай и при определените условия.

Лицето получило разрешение за пренасяне на покойник извън страната следва да спазва изискванията, установени в Наредба № 2 на МЗ за здравните изисквания към гробищни паркове (гробища) и погребването и пренасянето на покойници /ДВ бр.36/2011г./, при пренасянето на тленните останки.

**Срок за валидност на разрешението:**

Разрешението се издава еднократно.

Срок за издаване на разрешителното – 24 часа от подаване на заявлението.

**Такси:**

Заплаща се държавна такса – 13,00 лева, съгласно чл.6 от Тарифа за таксите, които се събират от органите на държавния здравен контрол по Закона за здравето.

Заплащането може да се извърши по банков и /или електронен път; в брой в Центъра за административно обслужване на РЗИ - Враца , ул.”Черни Дрин” № 2 или чрез ПОС – терминал.

**Орган, осъществяващ контрол върху дейността на органа по предоставянето на услугата:**

Министъра на здравеопазването

**Орган пред който се обжалва:**

Административен съд Враца

**Ред, включително срокове за обжалване на действията на органа по предоставянето на услугата:**

По реда на АПК в 14-дневен срок

**Електронен адрес на който се предоставя услугата:** [rzi@rzi-vratsa.com](mailto:rzi@rzi-vratsa.com)

**Електронен адрес за предложения във връзка с услугата и с облекчаване на режима:** [rzi@rzi-vratsa.com](mailto:rzi@rzi-vratsa.com)

**Информация за предоставяне на услугата по електронен път:**

- ниво на предоставяне на услугата - II-ро ниво;

- интернет адрес, на който се намира формулярът за нейното заявяване: - www.rzi-vratsa.com

- интернет адрес за служебно заявяване: -[rzi@rzi-vratsa.com](mailto:rzi@rzi-vratsa.com)

- средствата за електронна идентификация и нивото им на осигуреност: в случаите, когато идентификация се изисква при заявяване, заплащане и получаване на електронна услуга.

**Предметна област, към която процедурата се отнася:** здравеопазване.

**V. Образци и формуляри:**

* Приложение № 1 *-* [Заявление](file:///D:\_PROCEDURI_RZI_2018\PROCEDURI_m%2010%202018\D%20OZ_2018\Furmuliari%20OK\1%20регистрация%20ЛЗ\Заявление%20за%20регистрация.doc) по образец.
* Приложение № 2 - Разрешение за транспортиране на тленни останки извън страната.